ป่วยโควิดแล้วร้านขายยาจัดยา amoxicillin มาให้สองแผง ทานไป 2 เม็ด มารู้ทีหลังว่าไม่ควรทานอะม็อกซี่ สามารถหยุดทานได้เลยไหมคะ กลัวหยุดแล้วดื้อยาค่ะ ขอบสำหรับคำตอบล่วงหน้านะคะ
สวัสดีค่ะ หากตรวจพบว่าติดเชื้อโควิด 19 และยังไม่เข้าสู่ระบบการรักษาจากโรงพยาบาล แนะนำควรรีบเข้าสู่ระบบการรักษา โดยไปยังโรงพยาบาลที่มีสิทธิการรักษาอยู่ เช่น สิทธิประกันสังคม หรือสิทธิหลักประกันสุขภาพแห่งชาติ (30 บาท) เพื่อให้แพทย์ประเมินความรุนแรงของโรคและความเสี่ยงต่อการเกิดอาการที่รุนแรง รวมถึงจะได้รับยารักษา และติดตามอาการ โดยหากภายหลังเกิดอาการรุนแรงขึ้น จะได้มีระบบที่จะนำเข้าสู่โรงพยาบาลโดยเร็วค่ะ หากไม่เข้าสู่ระบบการรักษา และต่อมาหากเกิดอาการรุนแรง อาจได้รับการรักษาที่ล่าช้าได้ค่ะสำหรับยา amoxicillin เป็นยาปฏิชีวนะสำหรับฆ่าเชื้อแบคทีเรีย ไม่ได้มีฤทธิ์ในการฆ่าเชื้อไวรัส ดังนั้น ก็ไม่ควรทานยาต่อ เพราะอาจทำให้ได้รับผลข้างเคียงไปโดยไม่จำเป็น และสามารถที่จะหยุดทานได้เลยค่ะส่วนการดูแลตนเองโดยทั่วไป ได้แก่ การดื่มน้ำเปล่ามากๆ ไม่ดื่มน้ำเย็น งดทำงานหนัก ไม่การออกกำลังกายที่หนักไป นอนพักผ่อนเยอะๆ ทานเฉพาะอาหารที่มีประโยชน์ งดการทานขนมหวาน ไม่ดื่มแอลกอฮอล์ ไม่สูบบุหรี่ เป็นต้น